सामन्था अक्किनेनी[७][८] (अङ्ग्रेजीः Samantha Akkineni) (जन्मः२८ अप्रैल १९८७) एक भारतीय अभिनेत्री तथा मोडल छी। अक्किनेनीकेँ तेलुगु आ तमिल चलचित्र उद्योगमे स्थापित करियर अछि आ ओ एखन धरि ४ टा फिल्मफेयर अवार्ड जीत चुकल अछि।
 सामन्थाक जन्म तमिलनाडु राज्यक चेन्नईमे तेलुगु आ मलयाली परिवारमे भेल छल। ओ व्यवस्थापन विषयमे स्नातक करि छोट मोट मोडलिङ क्षेत्रमे सक्रिय भेल छल। हुनका जल्दिए चलचित्रमे काज करवाक मौका मिलल आ ओ अपन चलचित्र करियरक सुरुवात गौतम मेननक समीक्षकद्वारा प्रशंसित तेलुगु प्रेममिलन पर आधारित चलचित्र ये माया चेसाव (२०१०) सँ केनए छल। ई चलचित्रक लेल हुनका फिल्मफेयर सर्वश्रेष्ठ अभिनेत्री-दक्षिण पुरस्कार आ नन्दी अवार्ड प्राप्त भेल छल। [९][१०][११] निथाने एन पुनवसन्तम (२०१२) आ इगा (२०१२) नामक चलचित्रमे दमदार अभिनयक लेल सामन्था एके वर्ष फिल्मफेयर सर्वश्रेष्ठ तमिल अभिनेत्री आ फिल्मफेयर सर्वश्रेष्ठ तेलुगु अभिनेत्रीक पुरस्कार जीतऽमे सफल भेल छल। दुनू पुरस्कार एके वर्ष जीतै वाली ओ इतिहासक दोसर अभिनेत्री बनल। सामन्थासँ पहिने ई कारनामा रेवती केनए छल। सन् २०१२ मे मिलल अपार सफलताक बाद सामन्था अभिनेता केन्द्रित चलचित्रमे मुख्य महिला कलाकारक रूपमे प्रस्तुत भेल। तेलुगु चलचित्र डोकुडु (२०११), पारवारिक नाट्य चलचित्र सितम्मा वकिट्लो सीरीमल्ले चेट्टु (२०१२), आ तमिल चलचित्र कठ्ठी (२०१४) थेरी (२०१६) आ २४ बक्स अफिसमे बढ़िया साबित भेल छल।
 सामन्था सक्रिय रूप सँ परोपकारी गतिविधिसभमे शामिल होएत अछि। सन् २०१२ मे पञ्जीकृत कएल गेल हुनकर परोपकारी संस्था प्रत्युषा सपोर्टमे ओ विज्ञापन, उत्पादन विमोचन आ उद्घाटन कार्यक्रम सँ होमएवला कमाई दान करैत अछि। सन् २०१२ मे अपन बीमारीक दौरान १५ दिन ग्रस्त भेलाक बाद एहन रोग सँ पीडित लोकसभक लेल एकटा गैर-सरकारी सङ्गठन शुरू केलक। [२१][२२] सन् २०१३ अगस्तमे ओ अपन फाउन्डेसनके चर्चित बनेबाक लेल एक अनुदान जमा करवाक लेल अपन व्यक्तिगत वस्तु आ कयन यादगार वस्तुकेँ निलामी केनए छल।
 ।deadurl=प्यारामिटर ग्रहण नै केलक (सहायता)
।title=खाली (सहायता)